Fotowenk vir treine as onderwerpe | Nuus24
Pieter du Toit het hierdie foto in Wallis met sy N Finepix S5800 Fujifilm-kamera geneem. Foto's · Lesersfoto's · Nuus in Foto's
Fotowenk: Speel met beweging in foto's
Fotowenk: Goeie lens belangrik as jy voëls afneem
Fotowenk: Eksperimenteer met sonsopkoms
Alet Pretorius van Foto24 sê:Treine is fotogeniese onderwerpe. So ook in Du Toit se foto. Die foto het 'n ouwêreldse sjarme en bring 'n tikkie nostalgie.Talle faktore dra tot die gevoel by. Die sagte lig en gedempte kleure, die mens wat by die trein uitleun, die perspektief en die gebruik van lyne.Dink aan jou foto as iets met 'n voorgrond, 'n middelgrond en 'n agtergrond. Deur iets interessants in al drie hierdie gebiede te hê, skep jy ruimtelike perspektief. Dit gee die foto 'n gevoel van diepte. In hierdie foto se voorgrond is die mens, in die middelgrond is die trein en in die agtergrond die berg en vlieswolkies.Wat nog verder tot die visuele impak bydra, is die geboë lyne van die trein wat jou oog rustig oor die foto laat gly. Lyne kan doeltreffend gebruik word om jou kyker se oog na jou fokuspunt te lei. Verskillende soorte lyne het ook verskillende effekte. Diagonale lyne is baie dinamies en lei jou oog vinnig oor die foto, kurwes lei jou oog rustiger en gee 'n gevoel van grasie. Lyne wat 'n spiraal vorm, vang as 't ware jou oog vas in die foto.Ek sou net die foto anders maskeer (crop) sodat daar minder van die lug bo is. Dit gee die mens in die voorgrond en die gebruik van lyne meer impak. Volg Nuus24 op Twitter - Beeld